سلمان بن سراج الاسلام

سلمان بن سراج الاسلام بن عبدالمعبود بن خیرمحمد بن گل محمد بن فقیرمحمد ،8 فروری 1989ء کو ڈی ایچ کیو مردان میں پیداہوئے۔آپ کاآبائی گاؤں ہوسئی سدھم ہے۔جہاں پرآپ کے چھ پشت گذرچکے ہیں۔آپ کی والدہ ماجدہ کاتعلق کوترپان سدھم کے گیلانی سادات کے خاندان سے ہے۔آپ کا نسبی تعلق  پشتون خاندان فقیرزئی میں عبدالمعبودخیل سے ہے۔

حصول تعلیم

بنیادی دینی تعلیم اپنے داداحکیم مولوی عبدالمعبودصاحب سے حاصل کی۔1993ء میں داداکی وفات ہوئی تووالدصاحب سے ناظرہ قرآن مجید،ترجمہ وتفسیر،عربی زبان وادب،اردوزبان،علوم الحدیث اوراحادیث نبویہ  پڑھیں۔کم عمری میں داداجی نے اپنے گاؤں کے پرائمری سکول ہوسئی میں داخل کیاکچی ادنیٰ اورپکی ادنیٰ پڑھنے کے بعدوالدصاحب انہیں پاسبان ماڈل سکول شہبازگڑھی لے گئے جہاں ساتویں تک تعلیم حاصل کی۔ساتویں جماعت درمیان میں چھوڑکرگورنمنٹ ہائی سکول خیرآبادمیں والدصاحب نے داخل کیاجہاں ان کے والدصاحب استادکی حیثیت سے تعینات تھے۔ساتویں اور آٹھویں جماعتیں گورنمنٹ ہائی سکول خیرآبادمیں پاس کرنے کے بعدگورنمنٹ ہائی سکول گجرات(شفیق الرحمن شہیدسکول گجرات بخشالی)میں چھوٹے چچا نے داخل کیا۔جہاں 2006ء میں میٹرک پاس کیا۔گورنمنٹ ڈگری کالج خیرآبادسے 2008ء کو ایف اے کی ڈگری حاصل کی۔2007ء اور 2008ء کے رمضان وشعبان میں شیخ سیدعبدالسلام رستمی صاحب سے بڈہ بیرپشاورمیں مدرسہ عربیہ میں دورہ تفسیرپڑھا۔بالاگڑھی مردان میں مفتی سمیع الرحمٰن صاحب سے الصرف العزیز،نورالایضاح،نفحۃ العرب،ترکیب نحوی جب کہ مولاناعتیق الرحمٰن صاحب سے نحومیراورعلم النحوپڑھا۔2009ء میں جامعۃ الرشیدکراچی گئے جہاں اُولیٰ درجہ کی کتابیں دومہینے میں مکمل کی والدہ صاحبہ کی شدت بیماری کی وجہ سے واپس گھرلوٹے۔بی اے میں پرائیویٹ داخلہ کرکے 2010ء میں پشاوریونیورسٹی سے بی اے پاس کیا۔عبدالولی خان یونیورسٹی مردان میں 2012ء کو ایم اے اسلامیات ریگولرپاس کیا۔2013ء-2014ء کو پشاور یونیورسٹی فاصلاتی نظام تعلیم کے ذریعے بی ایڈکی ڈگری حاصل کی۔2014ء میں اسلامک انترنیشنل یونیورسٹی اسلام میں ایم ایس (ایم فل،اسلامیات،علوم القرآن وتفسیر)میں داخلہ لے کر2019ء میں ڈگری مکمل کی۔

علمی خدمات:

2009ء کو زونل پبلک سکول ہوسئی میں استاد کی حیثیت سے بھرتی ہوئے اور2013ء میں سدھوم چلڈرن اکیڈمی میں استادکی حیثیت سے بھرتی ہوئے جہاں جماعت ہشتم،نہم ودہم کواردوواسلامیات پڑھاتے رہے۔جامع مسجدتقویٰ ہوسئی میں 2003ء سے 2022ء  جون تک ناظرہ وحفظ صرف ونحو عربی ادب علم حدیث وعلوم القرآن فقہ وغیرہ  پڑھاتے رہے ہیں۔2009ء کو پہلا دورہ تفسیرپڑھایا۔جس کے اختتام پرمولاناحافظ لطف الرحمن صاحب اورمفتی سمیع الرحمن صاحب کوبیانات کے لیے بلایاتھا۔2010ء،2011 ء اور2012ء کو دورہ ہائے رمضانیہ پڑھائے۔2014ء سے تفصیلی درس قرآن مجیدبعدعشاء شروع کیاتھاجس میں اب2022ء میں سورۃ الاحقاف کی تدریس  جاری ہے۔

تصانیف:

صحیح مجموعہ وظائف

جماعت نہم اسلامیات

جماعت دہم اسلامیات

جماعت نہم اردو

جماعت دہم اردو

د مونز پشتو ترجمہ مع حوالہ جات

سوانح کوترپان مولانا

تاریخ ہوسئی سدھم(غیر مطبوع)

تاریخ وادی سدھم(غیر مطبوع)

شخصیات سدھم(غیر مطبوع)

حوالہ جات 
تاریخ ہوسئی سدھم‘مخطوط‘گوشہ تاریخ وتحقیق